CELEX: 62022CN0260
Language: sl
Date: 2022-04-19 00:00:00
Title: Zadeva C-260/22: Predlog za sprejetje predhodne odločbe, ki ga je vložilo Landgericht Erfurt (Nemčija) 19. aprila 2022 – Seven.One Entertainment Group GmbH/Corint Media GmbH

25.7.2022   
            
            
               SL
            
            
               Uradni list Evropske unije
            
            
               C 284/17
            
         
      Predlog za sprejetje predhodne odločbe, ki ga je vložilo Landgericht Erfurt (Nemčija) 19. aprila 2022 – Seven.One Entertainment Group GmbH/Corint Media GmbH
      (Zadeva C-260/22)
      (2022/C 284/19)
      Jezik postopka: nemščina
      
         Predložitveno sodišče
      
      Landgericht Erfurt
      
         Stranki v postopku v glavni stvari
      
      
         Tožeča stranka: Seven.One Entertainment Group GmbH
      
         Tožena stranka: Corint Media GmbH
      
         Vprašanja za predhodno odločanje
      
      
                  1.
               
               
                  Ali je treba Direktivo 2001/29/ES (1) razlagati tako, da so RTV organizacije neposredni in originarni upravičenci do pravičnega nadomestila, predvidenega v okviru tako imenovane izjeme glede privatnega razmnoževanja, v skladu s členom 5(2)(b) Direktive 2001/29/ES?
               
            
                  2.
               
               
                  Ali se RTV organizacije glede na njihovo pravico iz člena 2(e) Direktive 2001/29/ES lahko izključijo iz kroga upravičencev do pravičnega nadomestila v skladu s členom 5(2)(b) Direktive 2001/29/ES, ker so tudi v svoji vlogi filmskega producenta lahko upravičene do pravičnega nadomestila v skladu s členom 5(2)(b) Direktive 2001/29/ES?
               
            
                  3.
               
               
                  Če je odgovor na drugo vprašanje pritrdilen:
               
            Ali je pavšalna izključitev RTV organizacij dopustna, čeprav RTV organizacije, odvisno od njihovega konkretnega oblikovanja programa, deloma le v zelo majhnem obsegu pridobijo pravice filmskih producentov (zlasti televizijski programi z visokim deležem programov, za katere imajo licence tretje osebe), deloma pa ne pridobijo nobenih pravic filmskih producentov (zlasti izdajatelji radijskih programov)?
      
         (1)  Direktiva 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi (UL 2001, L 167, str. 10).